Tukikelpoisten kustannusten määritelmää tarkennettaisiin siten, että tukikelpoisina kustannuksina pidetään työntekijälle maksettavaa työaikaan tai urakan suorittamiseen perustuvaa palkkaa ennen vakuutetun lakisääteisten maksujen ja verojen pidätystä. Lisäksi mukaan luettaisiin säännölliseen työaikaan ja työolosuhteisiin liittyvät palkan lisät.
Tukikelpoisiin kustannuksiin ei luettaisi
työnantajan sivukuluja
lomarahaa
työsuhde-etuja
verottomia tai verollisia korvauksia
lisä- tai ylityökorvauksia tai työaikapankin rahakorvausta
sitä palkan osuutta, joka määräytyy tuella palkatun työn tuloksen perusteella tai perustuu työnantajan tulokseen
palkkaa ajalta, jolloin työnantaja on oikeutettu sairaspäivärahaan tai eräisiin muihin etuuksiin